Ιερά Μητρόπολις Ατλάντας

Η Ιερά Μητρόπολις Ατλάντας () είναι μία από τις Μητροπόλεις της Ιεράς Αρχιεπισκοπής Αμερικής, η οποία υπάγεται στο Οικουμενικό Πατριαρχείο. Η δικαιοδοσία της Ιεράς Μητροπόλεως περιλαμβάνει τις πολιτείες: Τζόρτζια, Βόρεια Καρολίνα, Λουιζιάνα, Αλαμπάμα, Τενεσί, Φλόριντα, Νότια Καρολίνα και Μισισίπι.

Μητροπολίτης είναι από τις 2 Δεκεμβρίου 2024 ο Σεβαστιανός (Σκορδαλλός).

 Ιστορία 

Το 1939, ο Επίσκοπος Ιεραπόλεως Γερμανός ορίστηκε από τον τότε Αρχιεπίσκοπο Αθηναγόρα για να ποιμάνει την περιοχή των νότιων Πολιτειών. Το 1942 ιδρύθηκε η όγδοη Αρχιεπισκοπική Περιφέρεια της Αρχιεπισκοπής Αμερικής, με έδρα της το Σάρλοτ της Βόρειας Καρολίνας. Το 1960, η έδρα της μεταφέρθηκε στη Νέα Ορλεάνη της Λουιζιάνα. Το 1964, ο Επίσκοπος Χαριουπόλεως Αιμιλιανός ορίστηκε επικεφαλής της Αρχιεπισκοπικής Περιφέρειας στο Σάρλοτ της Βόρειας Καρολίνας.

Το 1979, η Ιερά Αρχιεπισκοπή Αμερικής αναδιοργανώθηκε με την απόφαση της Ιεράς Συνόδου του Οικουμενικού Πατριαρχείου: οι Αρχιεπισκοπικές Περιφέρειες μετατράπηκαν σε πλήρεις επισκοπές, συμπεριλαμβανομένης της Επισκοπής Σάρλοτ στη θέση της Πέμπτης Περιφέρειας. Το 1981, η Επισκοπή Σάρλοτ μετονομάστηκε σε Επισκοπή Ατλάντας, με έδρα την Ατλάντα της Τζόρτζια. Τον Δεκέμβριο του 2002, οι Επισκοπές της Αρχιεπισκοπής ανυψώθηκαν σε Μητροπόλεις, και αυτό συνέβη και με την Μητρόπολη Ατλάντας.

 Επισκοπικός κατάλογος 
μικρογραφία|δεξιά|Ο Μητροπολίτης Ατλάντας Αλέξιος (2015)
+ Όνομα  Έτη  ΣημειώσειςΌγδοη Αρχιεπισκοπική Περιφέρεια (Βοηθοί Επίσκοποι) Γερμανός (Πολυζωΐδης)  30 Νοεμβρίου 1941 – 17 Απριλίου 1962  Επίσκοπος Νύσσης, κατόπιν Μητροπολίτης ΙεραπόλεωςΠέμπτη Αρχιεπισκοπική Περιφέρεια (Βοηθοί Επίσκοποι) Αιμιλιανός (Λαλούσης)  1964 – 1973  Επίσκοπος Χαριουπόλεως Ιάκωβος (Πηλίλης)  1973 – 1977  Επίσκοπος Κατάνης Ιωάννης (Καλός ή Καλογεράκης)  1977 – 15 Μαρτίου 1979  Επίσκοπος ΘερμώνΕπισκοπή Σάρλοτ Ιωάννης (Καλός ή Καλογεράκης)  15 Μαρτίου 1979 – 1981  από ΘερμώνΕπισκοπή Ατλάντας Ιωάννης (Καλός ή Καλογεράκης)  1981 – 1 Ιανουαρίου 1989  Φίλιππος (Κουτουφάς)  2 Απριλίου 1992 – 29 Δεκεμβρίου 1995 †  από Δαφνουσίας Αλέξιος (Παναγιωτόπουλος)  13 Μαρτίου 1999 – 20 Δεκεμβρίου 2002  από ΤρωάδοςΙερά Μητρόπολις Ατλάντας Αλέξιος (Παναγιωτόπουλος)  20 Δεκεμβρίου 2002 – 1 Δεκεμβρίου 2024  παραιτήθηκε Σεβαστιανός (Σκορδαλλός)  2 Δεκεμβρίου 2024 – σήμερα  από Ζήλων

 Παραπομπές 

 Εξωτερικοί σύνδεσμοι 
 Επίσημη ιστοσελίδα

Ατλαντας
Κατηγορία:Ατλάντα